**კომიტეტის შესახებ**

აჭარის ავტონომიური რესპუბლიკის უმაღლესი საბჭოს აგრარულ და გარემოს დაცვის საკითხთა კომიტეტი (შემდგომ - კომიტეტი) ემსახურება ავტონომიურ რესპუბლიკაში კანონის უზენაესობაზე დაფუძნებული მმართველობის სისტემის დამკვიდრებას და მოქალაქეთა კონსტიტუციით გარანტირებული უფლებების დაცვას. კომიტეტი თავის საქმიანობას წარმართავს საქართველოს კონსტიტუციის, აჭარის ავტონომიური რესპუბლიკის კონსტიტუციის, აჭარის ავტონომიური რესპუბლიკის უმაღლესი საბჭოს რეგლამენტისა და კომიტეტის დებულებით განსაზღვრულ უფლება-მოვალეობათა ფარგლებში. აგრარულ და გარემოს დაცვის საკითხთა კომიტეტი კანონშემოქმედებით, საზედამხედველო და წარმომადგენლობითი ფუნქციების განხორციელებისას ხელმძღვანელობს ანგარიშვალდებულების, გამჭვირვალობის, პასუხისმგებლობის, ინკლუზიურობის, ეფექტურობისა და ეფექტიანობის აღიარებული პრინციპებით.

სოფლის მეურნეობა და გარემოს დაცვა - მათი შემდგომი განვითარება ჩვენი რეგიონის პრიორიტეტული სფეროა. საკუთარი საკანონმდებლო და საზედამხედველო ფუნქციების განხორციელებით კომიტეტი ხელს უწყობს: აჭარის ავტონომიურ რესპუბლიკაში თანამედროვე აგროტექნოლოგიების დანერგვას; ადგილობრივი პროდუქციის წარმოების კონკურენტუნარიანობის გაზრდას; ნიადაგის პროდუქტიულობის ამაღლებას; ერთეული სასოფლო-სამეურნეო სავარგულის რაციონალურ გამოყენებას; აგრარულ სფეროში დასაქმებულთა პრაქტიკული უნარ-ჩვევებისა და ცოდნის გაფართოებას; სამელიორაციო სისტემების განვითარებას; ადგილობრივად წარმოებული პროდუქციის რეალიზაციის ალტერნატიული სისტემების განვითარების ხელშეწყობას; ადამიანის ჯანმრთელობისათვის უვნებელი (უსაფრთხო) გარემოს შენარჩუნებას და გარემოს მავნე ზემოქმედებისაგან დაცვას; სოფლის მეურნეობის სტაბილურ ზრდას, მისი კონკურენტუნარიანობის ამაღლებას და სასურსათო უსაფრთხოების უზრუნველყოფას; გარემოსათვის ატმოსფერული ჰაერის უსაფრთხო მდგომარეობის მიღწევას, შენარჩუნებას და გაუმჯობესებას; წყლის მავნე ზემოქმედების აცილებას, წყლის ობიექტების დაცვას და წყლის რესურსების რაციონალურ გამოყენებას დღევანდელი და მომავალი თაობების ინტერესებისა და მდგრადი განვითარების პრინციპების გათვალისწინებით; თვითმყოფადი ბუნებრივი და კულტურული გარემოსა და მისი ცალკეული კომპონენტების, მათ შორის: მცენარეული საფარისა და ცხოველთა სამყაროს, ბიომრავალფეროვნების, ლანდშაფტის, ტყეში არსებულ მცენარეთა იშვიათი და გადაშენების პირას მყოფი სახეობების მომავალი თაობებისათვის შენარჩუნება და დაცვა, კომიტეტის საქმიანობის პრიორიტეტია. ასევე, საზოგადოებასთან/დაინტერესებულ მხარეებთან კომუნიკაციის გაუმჯობესება და კომიტეტის საქმიანობის გამჭვირვალობის უზრუნველყოფა. ამასთან, დასახული მიზნების მიღწევისთვის არსებითი მნიშვნელობა ენიჭება კომიტეტის წევრთა და აპარატის თანამშრომელთა შესაძლებლობების გაძლიერებას.

**კომიტეტის სტრატეგია**

კომიტეტის წევრების, აპარატის თანამშრომლებისა და დაინტერესებული პირების ჩართულობით კომიტეტმა 2021-2022 წლებში საქმიანობის ოთხი სტრატეგიული მიზანი დაისახა:

**1. კანონშემოქმედებითი საქმიანობის გაუმჯობესება;**

2. **საზედამხედველო ფუნქციების გაძლიერება:**

**3. საზოგადოებასთან ეფექტიანი ურთიერთობა და ანგარიშვალდებულებების** **უზრუნველყოფა;**

**4.** **ორგანიზაციული საქმიანობა და შესაძლებლობის გაძლიერება.**

**სტრატეგიული მიზანი 1. კანონშემოქმედებითი საქმიანობის გაუმჯობესება**

საკანონმდებლო პროცესის გაუმჯობესებისა და რეგიონში აგრარული და გარემოს დაცვით პოლიტიკის მიზნების სრულად განხორციელების მიზნით კომიტეტი გაააქტიურებს საკუთარ საკანონმდებლო საქმიანობას. ახალი კანონმდებლობის მომზადებისა და დანერგვის პროცესში კომიტეტის მუშაობის მეტი ეფექტიანობის უზრუნველსაყოფად, კომიტეტს უმნიშვნელოვანესად მიაჩნია ნაყოფიერი, ეფექტური და მჭიდრო თანამშრომლობა საქართველოს პარლამენტის შესაბამის კომიტეტებთან, სახელმწიფო და ადგილობრივ სამთავრობო სტრუქტურებთან, სამეცნიერო წრეებთან და სამოქალაქო საზოგადოებასთან. ასეთი თანამშრომლობა შესაძლებელს გახდის, შემუშავდეს უფრო ქმედითი და აღსრულებადი, რეალისტური და მეცნიერულად დასაბუთებული კანონმდებლობა.

**სტრატეგიული მიზანი 2. საზედამხედველო ფუნქციების გაძლიერება**

კომიტეტის საზედამხედველო საქმიანობა მიზნად ისახავს ხელისუფლების მიერ დასახული მიზნების მიღწევის ეფექტიან კონტროლს და მონიტორინგს, რათა დროულად გამოვლინდეს და აღმოიფხვრას პოლიტიკის განხორციელების პროცესში არსებული ხარვეზები.

კომიტეტი საბიუჯეტო გეგმიდან გადახვევის შემთხვევაში რეგულარულად მოითხოვს ინფორმაციას შესაბამისი უწყებებისაგან, დანიშნავს შესაბამის განხილვებს და გასცემს საჭირო რეკომენდაციებს.

აჭარის ავტონომიური რესპუბლიკის სოფლის მეურნეობის სამინისტროს მიერ დასახული მიზნებისა და პრიორიტეტების განხორციელება შეფასდება ხარჯების რაციონალურად გამოყენებისა და მიღწეული შედეგების მიხედვით. ამ პროცესში კომიტეტი აქტიურად ითანამშრომლებს სახელმწიფო აუდიტის სამსახურთან და სამოქალაქო საზოგადოებასთან.

 მნიშვნელოვან საკითხებზე გადაწყვეტილებების მიღება მოითხოვს სხვადასხვა დაინტერესებული მხარის ერთობლივ ძალისხმევას. შესაბამის შემთხვევებში, კომიტეტი უზრუნველყოფს საკითხების ერთობლივი გადაწყვეტისთვის საჭირო კოორდინაციას.

**სტრატეგიული მიზანი 3. საზოგადოებასთან ეფექტიანი ურთიერთობა და ანგარიშვალდებულებების** **უზრუნველყოფა**

საზოგადოების უკეთ ინფორმირების და მის წინაშე ანგარიშვალდებულების მიზნით, კომიტეტი იზრუნებს საკუთარი საქმიანობის გამჭვირვალობაზე და მასში ყველა დაინტერესებული მხარის ჩართულობაზე.

კომიტეტის საქმიანობაზე ინფორმაციის ეფექტიანი და იოლი წვდომისათვის, აჭარის უმაღლესი საბჭოს ვებგვერდზე ინფორმაცია რეგულარულად განახლდება, რათა დაინტერესებულ პირებს მიეცეთ საშუალება, ადვილად მოიძიონ მათთვის მნიშვნელოვანი დოკუმენტაცია და ინფორმაცია.

ამავე მიზნით, კომიტეტი გაითვალისწინებს აჭარის ავტონომიური რესპუბლიკის უმაღლესი საბჭოს ღია მმართველობის საბჭოს შემუშავებული სამოქმედო გეგმებით გაწერილ ვალდებულებებს, რომელთა განხორციელება ხელს შეუწყობს კომიტეტის მუშაობის გამჭვირვალობასა და საკანონმდებლო პროცესში მოქალაქეთა ჩართულობას. ამ პრინციპების დაცვა გააუმჯობესებს კომიტეტის საქმიანობის როგორც საბოლოო შედეგებს, ასევე გაზრდის საზოგადოების ცოდნას უმაღლესი საბჭოსა და კომიტეტის როლის შესახებ.

კომუნიკაცია ადგილობრივ თვითმმართველობასთან, აკადემიურ და სამეცნიერო წრეებთან, მათ მიერ დაგროვილი გამოცდილების გამოყენება და თანამშრომლობა ფერმერთა და აქტიურ მოქალაქეთა გაერთიანებებთან (ა.მ.გ.) გამოავლენს იმ პრობლემებს, რომლებიც აჭარის რეგიონის სოფლის მეურნეობის სფეროს წინაშე დგას. ეს პროცესი გაადვილებს გამოვლენილი გამოწვევების დაძლევის გზების მოძიებას.

სამოქალაქო საზოგადოებასთან და სხვა დაინტერესებულ მხარეებთან თანამშრომლობის გაძლიერება და გაუმჯობესება კომიტეტის საქმიანობის მნიშვნელოვანი კომპონენტია. კომიტეტი რეგულარულად მოაწყობს მათთან შეხვედრებს, რათა სამოქალაქო ორგანიზაციებს საშუალება მიეცეთ მონაწილეობა მიიღონ კონკრეტული საკითხების განხილვებში და შედეგების შეფასებაში.

კომიტეტი პერიოდულად ითანამშრომლებს არასამთავრობო ორგანიზაციების წარმომადგენლებთან სურსათის უსაფრთხოების, მიწათსარგებლობის, საოჯახო მეურნეობების განვითარების საკითხებზე და რეგულარულად დაინტერესდება მათი კვლევის შედეგებით.

კომიტეტი, აჭარის სოფლის მეურნეობის სამინისტროსთან ერთად იზრუნებს ფერმერებისა და აქტიურ მოქალაქეთა გაერთიანებების (ა.მ.გ.) ინფორმირებულობის ზრდაზე სოფლის მეურნეობის გაძღოლისა და ინოვაციური მეთოდების გამოყენების, აგრეთვე სოფლის ტერიტორიებზე წყლის, მიწის, ტყისა და სხვა რესურსების მართვის გაუმჯობესების საკითხებზე. კომიტეტი რეგულარულად შეიმუშავებს საკუთარი საქმიანობის ანგარიშს და უმაღლესი საბჭოს უფლებამოსილი დეპარტამენტის მეშვეობით უზრუნველყოფს მის დროულ განთავსებას აჭარის უმაღლესი საბჭოს ვებგვერდზე.

**სტრატეგიული მიზანი 4. კომიტეტის ორგანიზაციული საქმიანობა და შესაძლებლობის გაძლიერება**

ორგანიზაციული მართვის სრულყოფა ხელს შეუწყობს კომიტეტის მიერ დასახული მიზნებისა და ამოცანების ეფექტიანად განხორციელებას. ამ მიზნით პერიოდულად განხორციელდება ორგანიზაციული განვითარების შეფასება სხვადასხვა მაჩვენებლით (სხდომებზე დასწრება, საკანომდებლო და საზედამხედველო საქმიანობის მენეჯმენტი, კოორდინაციის ეფექტიანობა, კადრების განვითარება, დისციპლინა, დოკუმენტბრუნვა და სხვ.) და გაგრძელდება მისი შემდგომი სრულყოფის ღონისძიებები.

კომიტეტმა უნდა უზრუნველყოს კომიტეტის აპარატის თანამშრომელთა პროფესიული განვითარება და მათი მომზადება სოფლის მეურნეობის განვითარების და გარემოსდაცვით სხვადასხვა თემატურ საკითხში.

კომიტეტის წევრების და აპარატის თანამშრომელთა მონაწილეობა სხვადასხვა ღონისძიებაში (თემატური შეხვედრები, სემინარები და კონფერენციები) მნიშვნელოვნად დაეხმარება კომიტეტს საუკეთესო გამოცდილების გაზიარებით დანერგოს კარგი პრაქტიკა საკანომდებლო და საზედამხედველო სფეროებში.

კომიტეტის საქმიანობის სამოქმედო გეგმა დაექვემდებარება პერიოდულ მონიტორინგს, რომლის მიზანია სამოქმედო გეგმით გათვალისწინებული ამოცანების შესრულების ანალიზის შედეგად შემდგომი ღონისძიებების დაგეგმვა და განხორციელება.

კომიტეტის მუშაობის ეფექტიანობის ასამაღლებლად, მნიშვნელოვანია კომიტეტის აპარატის თანამშრომლებს შორის ფუნქციების და ამოცანების ოპტიმალური გადანაწილება (მათ შორის, არსებული სამუშაო აღწერილობების განახლება).

კომიტეტის სამოქმედო გეგმის განხორციელებაში ჩართულია კომიტეტის აპარატის ყველა თანამშრომელი. კომიტეტის აპარატის უფროსი პასუხისმგებელია თანამშრომლების საქმიანობაზე, სხვადასხვა ორგანიზაციასთან კოორდინაციაზე და მათ ჩართულობაზე კომიტეტის საქმიანობაში.

|  |  |
| --- | --- |
|  | **მიზანი 1. კომიტეტის კანონშემოქმედებითი საქმიანობის გაუმჯობესება** |
| **№** | **აქტივობა** | **პასუხისმგებელი****კომიტეტის წევრი** | **პასუხისმგებელი****პირი აპარატიდან** | **განხორციელების****პერიოდი** | **ინდიკატორი** | **ვერიფიკაციის****გზები** |
|  |  |  |  |  |  |  |
| 1.1 | კომიტეტში შემოსული კანონპროექტების ანალიზი და განხილვა | ფ. ფუტკარაძე | ჯ. კურცხალიძენ. ჯინჭარაძე | რეგულარულად | შესაბამისი ანალიზი ჩატარებულია,დასკვნები შემუშავებულია,კომიტეტის სხდომები ჩატარებულია | ოქმი, კომიტეტის დასკვნა |
| 1.2 | საქართველოს პარლამენტიდან შემოსული კანონპროექტების განხილვა, საქართველოს კანონმდებლობასთან ჰარმონიზაციის მიზნით საკანონმდებლო ცვლილებების განხორციელება | ფ. ფუტკარაძე | ჯ. კურცხალიძედ. წულუკიძე | რეგულარულად | კომიტეტის სხდომები ჩატარებულია,დასკვნები შემუშავებულია | ოქმი, კომიტეტის დასკვნა,ცნობად იქნა მიღებული |
| 1.3 | საკანონმდებლო საქმიანობის დაგეგმვის მიზნით საქართველოს დარგობრივ სამინისტროებთან და საქართველოს პარლამენტის შესაბამის კომიტეტებთან კოორდინაცია  | ფ. ფუტკარაძე | ჯ. კურცხალიძე | რეგულარულად | შეხვედრები ჩატარებულია,წინადადებები შემუშავებულია | წინადადებები |
| 1.4 | აჭარის მთავრობის აღასრულებელ და თვითმმართველ ორგანოებთან სამუშაო შეხვედრის/შეხვედრების ჩატარება შესაძლო საკანონმდებლო ინიციატივებთან დაკავშირებით (ტყე, ქარსაფარი (მინდორდაცვითი) ზოლი, აკვაკულტურა) | ფ. ფუტკარაძე | ჯ. კურცხალიძენ. ჯინჭარაძე | რეგულარულად | შეხვედრები ჩატარებულია,რეკომენდაციები შემუშავებულია | რეკომენდაცია,წინადადებები |
| 1.5 | აჭარის ავტონომიური რესპუბლიკის 2024-2025 წლების რესპუბლიკური ბიუჯეტის პროექტების და პრიორიტეტების დოკუმენტის განხილვა  | ფ. ფუტკარაძე | ჯ. კურცხალიძენ. ჯინჭარაძე | (2023-2024 წწ.)საშემოდგომო სესია | კომიტეტის სხდომა ჩატარებულია, დასკვნა შემუშავებულია | ოქმი, კომიტეტის დასკვნა |
| 1.6 | რეგიონის სოფლის მეურნეობის და გარემოს დაცვის სექტორის წარმომადგენლებთან რეკომენდაცია-კონსულტაცია საკანონმდებლო ბაზის მოწესრიგების თაობაზე | ფ. ფუტკარაძე | ჯ. კურცხალიძენ. ჯინჭარაძე | წლის განმავლობაში | შეხვედრები ჩატარებულია,რეკომენდაციები შემუშავებულია | რეკომენდაცია,წინადადებები |
|  | **მიზანი 2. კომიტეტის საზედამხედველო საქმიანობის გაძლიერება** |
| ***ამოცანა 2.1. ზედამხედველობის განხორციელება საბჭოს წინაშე ანგარიშვალდებული ორგანოების საქმიანობაზე***  |
| **№** | **აქტივობა** | **პასუხისმგებელი კომიტეტის წევრი** | **პასუხისმგებელი პირი აპარატიდან** | **განხორციელების პერიოდი** | **ინდიკატორი** | **ვერიფიკაციის გზები** |
| 2.1 | სოფლის მეურნეობის სამინისტროს ანგარიშის მოსმენა 2022-2023 წლების გაწეული საქმიანობის და მიმდინარე პროექტების შესახებ | ფ. ფუტკარაძე | ჯ. კურცხალიძენ.ჯინჭარაძე | (2023-2024 წწ.)საგაზაფხულო სესია | კომიტეტის სხდომები ჩატარებულია,ანგარიში განხილულია | ოქმი,კომიტეტის დასკვნა,რეკომენდაცია |
| 2.2 | გარემოს დაცვისა და ბუნებრივი რესურსების სამმართველოს ანგარიშის მოსმენა 2022-2023 წლების გაწეული საქმიანობის და მიმდინარე სამუშაოების შესახებ ინფორმაცია | ფ. ფუტკარაძე | ჯ. კურცხალიძენ. ჯინჭარაძე | (2023-2024 წწ.)საგაზაფხულო სესია | კომიტეტის სხდომები ჩატარებულია,ანგარიში განხილულია | ოქმი, კომიტეტის დასკვნა, რეკომენდაცია |
| 2.3 | სოფლის მეურნეობის სამინისტროს ა(ა)იპ აგროსერვის ცენტრის ინფორმაციის მოსმენა 2022-2023 წლების გაწეული სამუშაოების და მიმდინარე საქმიანობის შესახებ | ფ. ფუტკარაძე | ჯ. კურცხალიძენ. ჯინჭარაძე | (2023-2024 წწ.)საგაზაფხულო სესია | კომიტეტის სხდომები ჩატარებულია,ანგარიში განხილულია | ოქმი, კომიტეტის დასკვნა, რეკომენდაცია |
| 2.4 | სოფლის მეურნეობის სამინისტროს ინფორმაციის მოსმენა 2023-2024 წლების საგაზაფხულო სამუშაოებისათვის მომზადებისა და მიმდინარეობის შესახებ | ფ. ფუტკარაძე | ჯ. კურცხალიძენ. ჯინჭარაძე | (2023-2024 წწ.)საგაზაფხულო სესია | კომიტეტის სხდომები ჩატარებულია, ინფორმაცია განხილულია | ოქმი,რეკომენდაცია |
| 2.5 | სოფლის მეურნეობის სამინისტროს სსიპ „ლაბორატორიული კვლევითი ცენტრის“ 2022-2023 წლების გაწეული სამუშაოების და მიმდინარე საქმიანობის შესახებ ინფორმაციის მოსმენა | ფ. ფუტკარაძე | ჯ. კურცხალიძენ. ჯინჭარაძე | (2023-2024 წწ.)საგაზაფხულო სესია | კომიტეტის სხდომები ჩატარებულია | ოქმი,რეკომენდაცია |
| 2.6 | ატმოსფერული ჰაერის, ჩამდინარე და ზედაპირული წყლების ხარისხობრივი მაჩვენებლის მონიტორინგის ანგარიშის მოსმენა | ფ. ფუტკარაძე | ჯ. კურცხალიძენ. ჯინჭარაძე | რეგულარულად | საკითხი განხილულია | ოქმი, |
| 2.7 | აჭარის სანაპირო ზოლის ზღვის წყლის ხარისხობრივი მაჩვენებლების მონიტორინგის მიმდინარეობის შესახებ | ფ. ფუტკარაძე | ჯ. კურცხალიძედ. წულუკიძე | რეგულარულად | საკითხი განხილულია | ოქმი |
| 2.8 | სატყეო სააგენტოს ინფორმაციის მოსმენა 2023-2024 წლების გაწეული საქმიანობის შესახებ (სანიტარული ჭრა, ზამთრისათვის მზადება) | ფ. ფუტკარაძე | ჯ. კურცხალიძედ. წულუკიძე | (2023-2024 წწ.)საშემოდგომო სესია | კომიტეტის სხდომები ჩატარებულია | ოქმი,რეკომენდაცია |
| 2.9 | სოფლის მეურნეობის სამინისტროს ინფორმაციის მოსმენა ციტრუსოვანთა ნაყოფის დამზადებისა და რეალიზაციის ხელშემწყობ ღონისძიებათა შესახებ | ფ. ფუტკარაძე | ჯ. კურცხალიძენ. ჯინჭარაძე | (2023-2024 წწ.)საშემოდგომო სესია | კომიტეტის სხდომები ჩატარებულია | ოქმი,რეკომენდაცია |
| ***ამოცანა 2.2. ფინანსური (საბიუჯეტო) ზედამხედველობის ეფექტიანი განხორციელება*** |
| 2.2.1 | აჭარის ავტონომიური რესპუბლიკის 2022-2023 წლების რესპუბლიკური ბიუჯეტის შესრულების წლიური ანგარიშის განხილვა | ფ. ფუტკარაძე | ჯ. კურცხალიძეა. დუმბაძე | (2023-2024 წწ.)საგაზაფხულო სესია | კომიტეტის სხდომა ჩატარებულია,დასკვნა შემუშავებულია | ოქმი, დასკვნა |
| 2.2.2 | აჭარის ავტონომიური რესპუბლიკის 2023-2024 წლების რესპუბლიკური ბიუჯეტის შესრულების 3 თვის ანგარიშის განხილვა | ფ. ფუტკარაძე | ჯ. კურცხალიძეა. დუმბაძე | (2023-2024 წწ.)საგაზაფხულო სესია | კომიტეტის სხდომა ჩატარებულია,დასკვნა შემუშავებულია | ოქმი, დასკვნა |
| 2.2.3 | აჭარის ავტონომიური რესპუბლიკის 2023-2024 წლების რესპუბლიკური ბიუჯეტის შესრულების 6 თვის ანგარიშის განხილვა | ფ. ფუტკარაძე | ჯ. კურცხალიძეა. დუმბაძე | (2023-2024 წწ.)საშემოდგომო სესია | კომიტეტის სხდომა ჩატარებულია,დასკვნა შემუშავებულია | ოქმი, დასკვნა |
| 2.2.4 | აჭარის ავტონომიური რესპუბლიკის 2024-2025 წლების რესპუბლიკური ბიუჯეტის პროექტის განხილვა | ფ. ფუტკარაძე | ჯ. კურცხალიძეა. დუმბაძე | (2023-2024 წწ.)საშემოდგომო სესია | კომიტეტის სხდომა ჩატარებულია,დასკვნა შემუშავებულია | ოქმი, დასკვნა |
| 2.2.5 | აჭარის ავტონომიური რესპუბლიკის 2023-2024 წლების რესპუბლიკური ბიუჯეტის შესრულების 9 თვის ანგარიშის განხილვა | ფ. ფუტკარაძე | ჯ. კურცხალიძეა. დუმბაძე | (2023-2024 წწ.)საშემოდგომო სესია | კომიტეტის სხდომა ჩატარებულია,დასკვნა შემუშავებულია | ოქმი, დასკვნა |
|  | **მიზანი 3. კომიტეტის საზოგადოებასთან ეფექტიანი ურთიერთობა და ანგარიშვალდებულების უზრუნველყოფა** |
| **№** | **აქტივობა** | **პასუხისმგებელი კომიტეტის წევრი** | **პასუხისმგებელი პირი აპარატიდან** | **განხორციელების პერიოდი** | **ინდიკატორი** | **ვერიფიკაციის გზები** |
| 3.1 | კომიტეტის გასვლითი შეხვედრები თვითმმართველობის და საზოგადოების წარმომადგენლებთან სხვადასხვა საკითხთან დაკავშირებით | ფ. ფუტკარაძე | ჯ. კურცხალიძენ. ჯინჭარაძე | რეგულარულად | შეხვედრები ჩატარებულია,რეკომენდაციები შემუშავებულია | რეკომენდაციები,წინადადებები,მედიაში გასული ინფორმაცია |
| 3.2 | სტუდენტებთან და აბიტურიენტებთან საინფორმაციო ღონისძიებების ჩატარება სოფლის მეურნეობისა და გარემოს დაცვის საკითხების პოპულარიზაციის მიზნით | ფ. ფუტკარაძე | ჯ. კურცხალიძედ. წულუკიძე | პერიოდულად | შეხვედრები ჩატარებულია | შეხვედრების განრიგიმონაწილეთა სია |
| 3.3 | არასამთავრობო სექტორთან, დონორებთან და საერთაშორისო პარტნიორებთან თანამშრომლობა | ფ. ფუტკარაძე | ჯ. კურცხალიძედ. წულუკიძე | რეგულარულად | კვარტალური შეხვედრები ჩატარებულია | რეკომენდაცია,წინადადებები,შეხვედრების დღის წესრიგი და მონაწილეთა სია |
| 3.4 | მონადირეთა და მეთევზეთა ასოციაციის წევრებთან შეხვედრა | ფ. ფუტკარაძე | ჯ.კურცხალიძედ. წულუკიძე | 2023 წლისსაგაზაფხულო სესია | შეხვედრები ჩატარებულია,რეკომენდაციები შემუშავებულია | რეკომენდაცია,წინადადებები,შეხვედრების დღის წესრიგი და მონაწილეთა სია |
| 3.5 | შემოსული კორესპონდენციის სტატისტიკა და ანალიზი | ფ. ფუტკარაძე | ჯ. კურცხალიძედ. წულუკიძე | რეგულარულად | საინფორმაციო დოკუმენტი მომზადებულია | საინფორმაციო დოკუმენტი |
| 3.6 | მოქალაქეთა მიღება | ფ. ფუტკარაძე | ჯ. კურცხალიძე | რეგულარულად | შეხვედრები ჩატარებულია | რეკომენდაცია |
| 3.7 | მოქალაქეთა განცხადებების განხილვა და პასუხების მომზადება | ფ. ფუტკარაძე | ჯ. კურცხალიძე | რეგულარულად | წერილები მომზადებულია | მოქალაქეთა განცხადებების განხილვა და პასუხების მომზადება |
| 3.8 | ვებ გვერდზე კომიტეტის დებულების და სამოქმედო გეგმის განთავსება | ფ. ფუტკარაძე | ჯ. კურცხალიძედ. წულუკიძე |  (2023-2024 წწ)მარტი | შესაბამისი ინფორ­მაცია განთავსებულია | ვებგვერდი |
| 3.9 | ვებგვერდზე კომიტეტის საქმიანობის შესახებ ინფორმაციის დროულად ატვირთვა | ფ. ფუტკარაძე | ჯ.კურცხალიძედ. წულუკიძე | პერიოდულად | შესაბამისი ინფორ­მაცია განთავსებულია | ვებგვერდი |
| 3.10 | კომიტეტის საქმიანობის შესახებ წლიური ანგარიშის წარდგენა დაინტერესებული პირებისა და მედიისთვის |  |  |  | შეხვედრა ჩატარებულია | მედიით გავრცელებული ინფორმაცია, მონაწილეთა სია,დღის წესრიგი  |
|  | **მიზანი 4. კომიტეტის ორგანიზაციული საქმიანობა და შესაძლებლობების გაძლიერება**  |
| **№** | **აქტივობა** | **პასუხისმგებელი კომიტეტის წევრი** | **პასუხისმგებელი პირი აპარატიდან** | **განხორციელების პერიოდი** | **ინდიკატორი** | **ვერიფიკაციის გზები** |
| 4.1 | კომიტეტის წევრებსა და აპარატის თანამშრომლებს შორის ფუნქციების გადანაწილება | კომიტეტის ყველა წევრი | ჯ. კურცხალიძე |  პერიოდულად | შეხვედრები ჩატარებულია | ოქმი |
| 4.2 | კომიტეტის 2023-2024 წლების სამოქმედო გეგმის განახლება დაინტერესებულ პირებთან კონსულტაციის შედეგად | ფ. ფუტკარაძე | ჯ. კურცხალიძენ. ჯინჭარაძე |  (2023-2024 წწ.)საგაზაფხულო სესიის დაწყებისთანავე | გეგმა განახლებულია, დაინტერესებული პირების მონაწილეობა უზრუნველყოფილია | განახლებული გეგმა,შეხვედრის/შეხვრედრების მონაწილეთა სია |
| 4.3 | კომიტეტის აპარატის დებულების და თანამშრომელთა თანამდებობრივი ინსტრუქციების გადახედვა | ფ. ფუტკარაძე | ჯ. კურცხალიძენ. ჯინჭარაძე | წელიწადში ერთხელ | დოკუმენტი მომზადებულია | განახლებული დოკუმენტები |
| 4.4 | თანამშრომელთა სამუშაო აღწერილობების გადახედვა | ფ. ფუტკარაძე | ჯ. კურცხალიძე | 2023 წლისსაგაზაფხულო სესია | სამუშაო აღწერილობა განახლებულია | განახლებული სამუშაო აღწერილობები |
| 4.5 | თანამშრომელთა შეფასების ჩატარება | ფ. ფუტკარაძე | ჯ. კურცხალიძე |  (2023-2024 წწ.)წელიწადში ორჯერ | შეფასება ჩატარებულია | შეფასების აქტი |
| 4.6 | შეფასების შედეგად თანამშრომელთა პროფესიული განვითარების გეგმის შემუშავება |  | ჯ. კურცხალიძე |  (2023-2024 წწ.)წელიწადში ერთხელ | გეგმა შემუშავებულია | გეგმა |
| 4.7 | კომიტეტის წევრთა და აპარატის თანამშრომელთა შესაძლებლობათა გაძლიერება (თემატური ტრენინგები) | ფ. ფუტკარაძე | ჯ. კურცხალიძე | რეგულარულად | შესაბამისი ტრენინგები ჩატარებულია | სერთიფიკატი |
| 4.8 | ხის დარგვის საერთაშორისო დღე  | ფ. ფუტკარაძე | ჯ. კურცხალიძენ. ჯინჭარაძე | 2023 წლისსაშემოდგომო სესია(22 ოქტომბერი) |  |  |

აგრარულ და გარემოს დაცვის საკითხთა

კომიტეტის თავმჯდომარე

2023 წელი